En bioloxía molecular **SeqA** é un dominio proteico que se encontra en proteínas de bacterias e arqueas. A función deste dominio proteico é moi importante na replicación do ADN. A proteína regula negativamente a iniciación da replicación do ADN na orixe de replicación no OriC de *Escherichia coli*. Ademais, a proteína desempeña un papel adicional no secuestro da orixe de metilación (impide asúa metilación, o que inactiva a orixe e limita a replicación do ADN a unha soa vez por ciclo celular). A importancia desta proteína é vital, xa que sen a súa axuda na replicación do ADN, a división celular procariótica e outros procesos esenciais non poderían ter lugar. Este dominio proteico crese que forma parte dun complexo proteico moito máis grande que comprende outras proteínas como SeqB.

Función
-------

A replicación do ADN é un proceso que consome enerxía e, por tanto, nas bacterias só ocorre en puntos de comprobación específicos do ciclo celular.
A unión da proeína SeqA ás secuencias GATC hemimetiladas é importante na modulación negativa da orixe do cromosoma en oriC, e na formación dos focos de SeqA necesarios para a segregación cromosómica en *Escherichia coli*.

Os terámeros SeqA poden agregarse ou multimerizarse de forma reversible dependente da concentración. A maiores da súa función no control da replicación do ADN, SeqA pode ser tamén un factor de transcrición específico.

Adicionalmente, crese que SeqA tamén ten un papel na organización do cromosoma e na regulación xénica.

Localización
------------

A maioría da SeqA nas células encóntrase unida ao novo ADN formado na forquita de replicación.

Estrutura
---------

### Dominio N-terminal

O dominio N-terminal prégase formando dúas hélices alfa e unha folla beta. Este dominio proteico é vital para axudar á multimerización.

### Dominio C-terminal

O dominio C-terminal ten un importante papel para a unión ao ADN. Únese a secuencias GATC hemimetiladas ou completamente metiladas no oriC. A estrutura do dominio C-terminal consta de sete hélices alfa e unha folla beta de tres febras.

Notas
-----

1. ↑  Slater S, Wold S, Lu M, Boye E, Skarstad K, Kleckner N (1995). "E. coli SeqA protein binds oriC in two different methyl-modulated reactions appropriate to its roles in DNA replication initiation and origin sequestration.". *Cell* **82** (6): 927–36. PMID 7553853. doi:10.1016/0092-8674(95)90272-4.
2. ↑  Shakibai N, Ishidate K, Reshetnyak E, Gunji S, Kohiyama M, Rothfield L (1998). "High-affinity binding of hemimethylated oriC by Escherichia coli membranes is mediated by a multiprotein system that includes SeqA and a newly identified factor, SeqB.". *Proc Natl Acad Sci U S A* **95** (19): 11117–21. PMC 21605. PMID 9736699. doi:10.1073/pnas.95.19.11117.
3. 1 2  Lee H, Kang S, Bae SH, Choi BS, Hwang DS (September 2001). "SeqA protein aggregation is necessary for SeqA function". *J. Biol. Chem.* **276** (37): 34600–6. PMID 11457824. doi:10.1074/jbc.M101339200.
4. ↑  SlomiÅska M, Wegrzyn A, Konopa G, Skarstad K, Wegrzyn G (June 2001). "SeqA, the Escherichia coli origin sequestration protein, is also a specific transcription factor". *Mol. Microbiol.* **40** (6): 1371–9. PMID 11442835. doi:10.1046/j.1365-2958.2001.02480.x.
5. 1 2 3 4  Waldminghaus T, Skarstad K (2009). "The Escherichia coli SeqA protein.". *Plasmid* **61** (3): 141–50. PMID 19254745. doi:10.1016/j.plasmid.2009.02.004.

|  |  |
| --- | --- |
| Identificadores | 
* InterPro: IPR005621

 |